Προστασία της δημόσιας υγείας στην πρόσφατη νομολογία του Συμβουλίου της Επικρατείας: Από την οικονομική στην υγειονομική κρίση
Creators: name: Γκολέ, Χριστίνα-Μαρία Κωνσταντίνου
Publisher: name: Aristotle University of Thessaloniki
Year: 2022
Subjects: Δημόσια υγεία
Οικονομική κρίση
Υγειονομική κρίση
Public health
Economic crisis
Health crisis

description: Αντικείμενο της παρούσας διπλωματικής εργασίας αποτελεί το δικαίωμα στην προστασία της δημόσιας υγείας, το πώς αυτό επηρεάστηκε από την οικονομική και την υγειονομική κρίση και η στάση του Συμβουλίου της Επικρατείας αναφορικά με τις προβλεπόμενες νομοθετικές ρυθμίσεις. Η εργασία χωρίζεται σε τρία μέρη. Στο πρώτο, αναλύεται ο ορισμός του δικαιώματος στην υγεία και η συνταγματική, ευρωπαϊκή και διεθνής προστασία του. Το δεύτερο μέρος εστιάζει στο πώς το δικαίωμα στην υγεία καθώς και η εν γένει οικονομική ελευθερία όσων παράγουν αγαθά ή παρέχουν υπηρεσίες υγείας, επηρεάστηκε κατά τη διάρκεια της οικονομικής κρίσης. Ειδικότερα, γίνεται αναφορά στη νομοθεσία εκείνης της περιόδου που εστίασε αφενός στην προσπάθεια για το λεγόμενο άνοιγμα της αγοράς και την ενίσχυση της ανταγωνιστικότητας της ελληνικής οικονομίας και αφετέρου στην περιστολή της φαρμακευτικής δαπάνης και της δαπάνης για διαγνωστικές εξετάσεις, νοσηλεία και φυσικοθεραπείες, με γνώμονα όμως πάντοτε την προστασία της δημόσιας υγείας. Το τρίτο μέρος σχετίζεται με την υγειονομική κρίση και συγκεκριμένα με τις νομοθετικές ρυθμίσεις τόσο της πρώτης περιόδου της πανδημίας όσο και της δεύτερης, με χρονικό σημείο αναφοράς εκείνο της απαρχής των εμβολιασμών. Σε αμφότερες τις περιόδους η σύγκρουση μεταξύ θεμελιωδών συνταγματικών δικαιωμάτων είναι εμφανής και ο ρόλος του δικαστή που προέβη στην τελική κρίση για τη συνταγματικότητα των νομοθετικών ρυθμίσεων, καθοριστικός. Ο συνδυασμός τους είχε άμεσες επιπτώσεις στα θεμελιώδη συνταγματικά δικαιώματα και έφερε στην επιφάνεια δύο μείζονος σπουδαιότητας όψεις του δημοσίου συμφέροντος, το δημοσιονομικό και το υγειονομικό. Συμπερασματικά, από την επισκόπηση της νομολογίας αυτών των δύο επάλληλων κρίσεων, η εργασία καταλήγει στην κοινή συνισταμένη τους που δεν είναι άλλη από την οριακότητα του δικαστικού ελέγχου της συνταγματικότητας των ρυθμίσεων αξιολογώντας αυτή, αλλά και τα αποτελέσματα της αντίθετης εκδοχής όπου ο Έλληνας δικαστής θα υποκαθιστούσε τις νομοθετικές επιλογές
description: The subject of this thesis is the right to protection of public health, how it was affected by the recent economic and health crisis and the attitude of the Council of State regarding the envisaged legislation. The paper is divided into three parts. The first analyzes the definition of the right to health care and its constitutional, European and international protection. The second part focuses on how the right to health care as well as the general financial freedom of those who produce goods or provide health services, was affected during the economic crisis. In particular, reference is made to the legislation introcucedduring that period which focused on the one hand on the effort to promote the so-called market opening and the strengthening of the competitiveness of the Greek economy and on the other hand to reduce the cost of pharmaceuticals and the cost of diagnostic tests, hospitalization and physiotherapy, but always guided by the principle of protection of public health. The third part is related to the health crisis specifically to the legislation of both the first and the second periods of the pandemic, with beginning of vaccinations as a reference point. In both periods the conflict between fundamental constitutional rights is evident and the role of the judge who made the final judgment on the constitutionality of legislation, crucial. Their combination had a direct impact on fundamental constitutional rights and brought to the fore two major aspects of the public interest, the budgetary interest and the health interest. In conclusion, from the review of the case law of these two overlapping crises, the paper concludes with their common component which is none other than the limitation of the judicial review of the constitutionality of the regulations evaluating this, but also the results of the opposite version where the Greek judge would substitute the legislative choices